**R O M Â N I A**

**JUDEŢUL SIBIU**

**CONSILIUL LOCAL AL COMUNEI ORLAT**

**Comuna Orlat , str. Avram Iancu , nr. 202 , tel/fax 0269/571104 , 0269/571455**

**P R O C E S - V E R B A L**

**încheiat azi 3 februarie 2022 în şedinţa ordinara a**

# Consiliului Local al Comunei Orlat

Se declară deschisă şedinţa ordinară a Consiliului Local Orlat , din data de 3 februarie 2022 ora 14:00 .

Sunt prezenti 12 consilieri. Absenţi : domnul Popa Valentin Ioan.

Este prezent şi Seful interimar al Regiei Publice Locale Ocolul Silvic Cindrel , dl Zav Ioan Toma.

Se prezinta următorul proiect al ordinii de zi :

**O R D I N E D E Z I :**

1. **Proiect de hotărâre privind alegerea preşedintelui de sedinţă .**

- iniţiator: Primar - Gâţă Aurel

**2. Prezentarea şi aprobarea Procesului – Verbal al şedinţei extraordinare din data de 7 ianuarie 2022**

- iniţiator secretar general : Vulea Monica - Elena

**3. Proiect de hotărâre privind** **aprobarea bugetului de venituri şi cheltuieli pentru Regia Publică Locală Ocolul Silvic Cindrel RA pe anul 2022**

- iniţiator: Primar - Gâţă Aurel

**4. Proiect de hotărâre privind aprobarea volumului şi destinaţiei masei lemnoase ca**

**,, lemn fasonat’’ şi ,, masă lemnoasă pe picior’’ce urmează a se recolta în anul 2022 din fondul forestier propriu Comunei Orlat prin Regia Publică Locală Ocolul Silvic Cindrel RA**

- iniţiator: Primar - Gâţă Aurel

**5. Proiect de hotărâre privind aprobarea nivelului maxim al tarifelor pentru prestările de servicii de exploatări forestiere în scopul exploatării masei lemnoase şi pentru serviciile de sortat/fasonat/despicat în depozitul de masă lemnoasă Orlat, în anul 2022**

- iniţiator: Primar - Gâţă Aurel

**6. Proiect de hotărâre privind aprobarea preţului pentru vânzarea directă către populaţie a lemnului fasonat din Depozitul Orlat, în anul 2022**

- iniţiator: Primar - Gâţă Aurel

**7. Proiect de hotărâre privind anularea obligaţiilor fiscale datorate de debitori persoane juridice, radiaţi de la Registrul Comerţului şi scăderea societăţilor comerciale radiate din evidenţa fiscală**

- iniţiator: Primar - Gâţă Aurel

**8. Proiect de hotărâre privind aprobarea bugetului local al Comunei Orlat pe anul 2022**

- iniţiator: Primar - Gâţă Aurel

**9. Proiect de hotărâre privind mandatarea primarului comunei Orlat ca reprezentant al comunei Orlat în Adunarea Generală a Asociaţiei de Dezvoltare Intercomunitară “ECO” Sibiu** **să voteze ,, împotriva'' solicitării S.C. TRACON S.R.L. de modificare a tarifului de depozitare**

- iniţiator: Primar - Gâţă Aurel

**10. Proiect de hotărâre privind aprobarea ”Regulamentului de instituire şi administrare a taxei speciale de salubrizare în Comuna Orlat, Judeţul Sibiu”**

- iniţiator: Primar - Gâţă Aurel

**11. Proiect de hotărâre privind modificarea Hotărârii Consiliului Local al Comunei Orlat Nr. 86 / 2021 privind stabilirea impozitelor şi taxelor locale pentru anul 2022**

- iniţiator: Primar - Gâţă Aurel

**12. Proiect de hotărâre privind aprobarea modificării organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală**

- iniţiator: Primar - Gâţă Aurel

**13. Raport privind activitatea desfăşurată de către asistenţii personali ai persoanelor cu handicap pe semestrul II anul 2021**

**14. Raport privind modul de soluţionare a petiţiilor pe semestrul II anul 2021**

**15. Informare petiţie Bârs Elena**

**16. Informare solicitare Parohia Dobârca**

**17. Întrebări , interpelări .**

Se supune la vot ordinea de zi

Se aprobă cu 12 voturi pentru ordinea de zi.

Se da citire proiectului de hotarare de la punctul 1.

Se alege presedinte de sedinta dl Muntean Petru cu 12 voturi pentru .

Se prezinta si se supune aprobării procesul verbal al sedintei extraordinare din data de 7 ianuarie 2022.

Cu 12 voturi pentru este aprobat procesul verbal al sedintei ordinare din data de 7 ianuarie 2022, fără obiecţii.

Dl preşedinte dă citire punctului 3 al ordinii de zi, Proiect de hotărâre privind aprobarea bugetului de venituri şi cheltuieli pentru Regia Publică Locală Ocolul Silvic Cindrel RA pe anul 2022.

Dl Primar spune că l-a invitat la şedinţă si pe dl Zav care este Seful interimar al Ocolului Silvic Cindrel datorită faptului că sunt o serie de materiale legate de această structură pe ordinea de zi.

Se supune la vot proiectul de hotărâre.

Consiliul Local al Comunei Orlat, cu 12 voturi pentru, aprobă bugetul de venituri şi cheltuieli pentru Regia Publică Locală Ocolul Silvic Cindrel RA pe anul 2022 , conform variantei anexate la materialul de şedinţă.

Se dă citire punctului 4 al ordinii de zi , Proiect de hotărâre privind aprobarea volumului şi destinaţiei masei lemnoase ca ,, lemn fasonat’’ şi ,, masă lemnoasă pe picior’’ce urmează a se recolta în anul 2022 din fondul forestier propriu Comunei Orlat prin Regia Publică Locală Ocolul Silvic Cindrel RA

Dl Zav spune că pentru anul 2022 s-a propus valorificarea unei cantităţi de 10.700 m3 care va genera venituri în sumă de 2.990 mii lei. Mai spune că posibilitatea anuală de tăiere a Orlatului potrivit amenajamentului silvic este de 11.900 m3 , dar în niciun an nu s-a atins posibilitatea de tăiere.

Doamna consilier Neagu întreabă din anul trecut cât a rămas netăiat?

Dl Zav spune că în 2021 s-au tăiat 9.450 mc, problema fiind la lemnul subţire, bazinetul Orlatelului fiind greu accesibil cu funicularul.

Dl Zav menţionează că din cei 10.700 mc , 8.400 vor fi valorificati catre agentii economici iar ceilalti 2.300 mc catre populatie. Dl Zav detaliaza sumele de la venituri si cheltuieli mentionand ca se estimeaza pentru anul 2022 un rezultat financiar brut de de 451 mii lei.

Dl consilier Muntean Petru spune că din ce a prezentat dl Zav rezultă o medie de 290 lei/m3.

Dl Zav spune că s-au prevăzut aceste sume luând în calcul şi o marja de eroare datorată de eventualele fluctuaţii de preţ.

La sedinta este prezent si dl consilier Popa Valentin Ioan.

Dl consilier Gâţă întreabă ce reprezintă suma de 925 mii lei la bunuri şi servicii iar dl Zav detaliază ce reprezintă această sumă.

Dl consilier Muntean Petru spune că de la exploatare sunt aproximativ 2000 mc iar dl Zav răspunde ca de la exploatare rezulta 2300 mc.

Dl Muntean Petru spune ca dupa preturile de acum ar iesi profit dublu fata de ce s-a estimat iar dl Zav spune ca daca nu sunt fluctuatii de pret ar iesi un profit mai mare.

Dl Primar ii spune sefului de Ocol că propune ca trimestrial să vină şi să prezinte situatia Ocolului ca sa nu se ajunga la situatia din anii trecuti in care la sfarsitul anului s-au facut rectificari pe minus.

Dl Zav spune ca a inteles si i se pare normal sa fie asa.

Se supune la vot proiectul de hotărâre.

Cu 13 voturi pentru Consiliul Local al Comunei Orlat, aprobă volumul şi destinaţia masei lemnoase ca ,, lemn fasonat’’ şi ,, masă lemnoasă pe picior’’ce urmează a se recolta în anul 2022 din fondul forestier propriu Comunei Orlat prin Regia Publică Locală Ocolul Silvic Cindrel RA

Dl Muntean Petru , preşedintele de şedinţă dă citire punctului 5 al ordinii de zi, Proiect de hotărâre privind aprobarea nivelului maxim al tarifelor pentru prestările de servicii de exploatări forestiere în scopul exploatării masei lemnoase şi pentru serviciile de sortat/fasonat/despicat în depozitul de masă lemnoasă Orlat, în anul 2022.

Dl Zav spune că există o Hotarare de Guvern potrivit careia Ocolul Silvic solicita Consiliului Local aprobarea pretului maximal pentru serviciile forestiere.

Dl Zav da citire preturilor pentru serviciile forestiere şi manopera pentru depozit.

Dl consilier Muntean Petru este de părere ca pentru funicular pretul de 160 lei /mc este mult.

Se supune la vot proiectul de hotărâre , iar Consiliul Local al Comunei Orlat , cu 13 voturi pentru aprobă nivelul maxim al tarifelor pentru prestările de servicii de exploatări forestiere în scopul exploatării masei lemnoase şi pentru serviciile de sortat/fasonat/despicat în depozitul de masă lemnoasă Orlat, în anul 2022 potrivit proiectului de hotarare.

Se dă citire Proiectului de hotărâre privind privind aprobarea preţului pentru vânzarea directă către populaţie a lemnului fasonat din Depozitul Orlat, în anul 2022.

Dl Zav dă citire preturilor din Proiectul de hotarare.

Dl Muntean Ioan spune ca un stanjen va fi 1.000 de lei.

Dl Zav spune ca noi trebuie sa vindem materie prima iar daca depozitul ar fi aprovizionat cu lemn de foc tot timpul anului nu ar fi nicio problema.

Dl consilier Gâţă înteabă: care este diferenta de pret intre crapat si necrapat scazand tarifele cu muncitorii?

Dl Zav spune ca pretul actual acum este de aproximativ 800 lei/ stanjen. Mai spune ca a propus ca pretul de 1.000 lei / stanjen sa fie cu transport , cu TVA, cu tot , iar comparativ intre 800 lei/ stanjen fara transport si 1.000 lei/ stanjen crapate si cu transport , marirea pretului este de strict 40 de lei.

Dl consilier Popa Valentin spune ca acum oamenii cumpara cu 800 de lei / stanjen plus transport.

Dl Zav spune ca el vine cu propunerea ca lemnul sa fie vandut despicat.

Dl consilier Muntean Petru intreaba : şi dacă omul vrea să şi-l ducă singur?

Dl Zav spune că preţul propus include lemnul , incarcat , descarcat , transport.

Dl consilier Popa Ciprian spune ca in concluzie stanjenul este 1.000 lei indiferent cu ce îl ia sau daca face programare.

Dl Muntean Petru intreaba daca lemn de constructie poate lua oricine.

Dl Primar raspunde de lemnul de constructie se aloca pentru autorizatiile de construire pana la 10 m3.

Dl consilier Gâţă întreabă: v-ati gandit sa faceti o departajare pentru cetateni?

Dl Primar raspunde ca nu se dau lemne pentru alti cetateni decat ai comunei. Dupa ce se aloca necesarul comunei daca exista lemn atunci se va da.

Dl Muntean Petru spune ca stanjenul va fi 1.000 lei adus acasa crapat fata de 800 cat este acum necrapat.

Dl Primar spune ca un zilier nu il gasesti cu 150 de lei pe zi si nu iti crapa un stanjen pe zi.

Dl Zav spune ca daca preturile o sa scada se va prezenta o situatie in acest sens.

Dl consilier Albu Nicolae spune ca important este ca se merge spre bine.

Dl consilier Gâţă intreaba daca sunt propuneri pentru persoanele cu posibilitati reduse .

Consiliul Local Orlat , cu 13 voturi pentru , aprobă preţul pentru vânzarea directă către populaţie a lemnului fasonat din Depozitul Orlat, în anul 2022.

Dl Primar spune ca intr-un an de zile , asa cum sunt solicitarile acum nu ajung toti oamenii sa ia lemn intr-un an. Mai spune ca sunt aproximativ 600 de cereri cu 2,5 metri cubi pentru o cerere rezulta 1.500 mc iar noi avem pentru populatie 2.300 mc unde intra si nevoile locale.

Dna consilier Neagu intreaba ce se intampla cu cererile celor care nu au luat?

Dl Primar spune ca lista merge in continuare şi se reia de unde s-a ramas.

Dl Zav prezinta si lista de investitii care cuprinde o autoutilitara pentru Primaria Orlat , motograifer, motofierestrau etc.

Se trece la punctul 7 de pe ordinea de zi, Proiect de hotărâre privind anularea obligaţiilor fiscale datorate de debitori persoane juridice, radiaţi de la Registrul Comerţului şi scăderea societăţilor comerciale radiate din evidenţa fiscală.

Dl Primar explică faptul că sunt în evidentele Primariei Orlat 3 firme care sunt radiate de la Registru Comertului: Nikony , Donatella, Italrom. Firmele au intrat in insolventa, de cand a inceput procedura de insolventa au acumulat datorii , noi ne-am inscris la masa credala, dar la stingerea datoriilor primele au fost bancile , Finantele si apoi noi.

Consiliul Local Orlat , cu 13 voturi pentru , aprobă anularea obligaţiilor fiscale datorate de debitori persoane juridice, radiaţi de la Registrul Comerţului şi scăderea societăţilor comerciale radiate din evidenţa fiscală , conform proiectului de hotarare.

Presedintele de sedinta da cititre punctului 8 al ordinii de zi , Proiect de hotărâre privind aprobarea bugetului local al Comunei Orlat pe anul 2022

Dl Primar intreaba consilierii daca doresc sa prezinte bugetul sau doresc sa puna ei intrebari.

Dna consilier Topircean Elena il roaga pe dl primar sa prezinte dansul bugetul.

Dl Primar spune ca initial la venituri erau 7.200,25 mii lei din care s-au scazut 245 mii lei de la invatamant care reprezinta costul per elev iar la cheltuieli la fel erau 12.942 mii lei din care s-au scazut 245 mii lei.

Dl Primar mentioneaza ca cele emai mari sume sunt prevazute la cotele defalcate din impozitul pe venit si cele alocate de la Consiliul Judetean.

La venituri sunt prevazuti 6.955 mii lei. La cei 6955 mii lei de la venituri s-a adaugat excedentul de 5742 mii lei si au rezultat 12697 mii lei care sunt prevazuti la partea de cheltuieli.

Dl Primar spune ca din total buget 39% sunt cheltuieli de personal si 61 % pe sectiunea de dezvoltare. Unde considerati ca e cazul puneti intrebari. Obligativitatea este de a asigura sectiunea de functionare , tot ce este excedent pe sectiunea de functionare se trece pe sectiunea de dezvoltare.

Dl Consilier Popa Ciprian intreabă daca pe sectiunea de intretinere s-au prevazut bani.

Dl Primar raspunde ca nu exista asa ceva, un buget are doar doua sectiuni : sectiunea de fucntionare si sectiune de dezvoltare.

Dl consilier Muntean Petru spune : daca veniturile sunt de 6.900 mii lei , daca dvs nu ati aduce bani din fonduri nu am avea bani pentru dezvoltare.

Dl Primar spune ca la crearea bugetului s-a asigurat functionarea Primariei si a Scolii.

Dl consilier Muntean Petru spune : in concluzie veniturile sunt 6,9 milioane , cheltuieli de personal 39% şi 61% pe dezvoltare.

Dl primar spune ca o sa prezinte lista de investitii.

1. Fonduri pentru lucrarile in curs de executie , pentru modernizare pe str Garii pana la DJ – stratul de uzura , pentru gaz refacerea de pe str Noua , tehnic este finalizat pana la Nelu Maierenii. Este gaz pe coloana peste tot , pana la limita cu Gura Raului , singura portiune care a ramas fara gaz este pe sub Cetate.

Dl consilier Muntean Ioan intreaba : la Asociatie se mai plateste cota ?

Dl Primar raspunde : raspunsul trebuie sa il primiti de la Asociatie.

Dl Gata Ioan spune ca la urmatoarea sedinta putem invita reprezentantii Asociatiei.

Dl Primar : la urmatoarea sedinta puteti invita reprezentantii Asociatiei sa ii intrebati.

Dl Primar spune ca legat de PUG mai este necesar avizul de la Cultura , de la Mediu si apoi va pleca la Bucuresti pentru avizul final.

1. Locuri de joaca pentru copii , s-au cumparat echipamente pentru 3 pozitii.
2. Strada Garii
3. Centru medical – cea mai mare investitie 6 milioane 200 mii unde suntem la faza de studiu de fezabilitate . Suntem in lista sinteza la CNI , cei 6 milioane vor veni de acolo , daca nu , se va merge pe buget local
4. Programul Anghel Saligny unde avem 3 proiecte: strada Fabriii de la Manitiu pana la limita cu Gura Raului asfaltata , pod peste raul Cibin si o retea de canalizare pe str Avram Iancu. Urmeaza sa vina conducta de apa de la Tilisca la Poplaca si noi trebuie sa o facem inainte , pentru cele 3 proiecte am pus la finantare doar SF
5. Scena de la Caminul cultural – cortina si sistem de iluminat
6. RENNS , GIS
7. Documentatie inregistrare sistematica intravilan. Acum se lucreaza pentru extravilan. Am facut Dupa deal , acum se face pe paduri si Campsor. Va fi o subventie de aproximativ 320 lei/imobil plus cofinantare. Uat-ul este impartit pe sectoare si ne-am gandit sa incepem cu marginea intravilanului la limita cu Gura Raului , probabil vreo 3 sectoare. Sunt multe terenuri cu probleme iar in prima faza nu sunt bani pentru tot intravilanul.
8. Gard Primarie
9. Centrala incendiu la cladire din faţă unde este şcoala
10. Strategia de dezvoltare a localitatii
11. Masina de numarat bani

Consiliul Local Orlat , cu 13 voturi pentru , aprobă bugetul local al Comunei Orlat pe anul 2022 la venituri în sumă de 6.955,25 mii lei şi la cheltuieli în sumă de 12.697,66 mii lei.

Domnul Primar mai spune ca în total, cheltuielile pe sectiunea de dezvoltare sunt 7.967.710 lei de unde rezulta ca din total cheltuieli 61,5 % sunt cheltuieli pe sectiunea de dezvoltare si 38,5% sunt cheltuieli pe sectiunea de functionare. Mai mentioneaza de asemenea ca proiectul de buget a fost facut public saptamana trecuta , el fiind accesat de 7 persoane.

Se trece la punctul 9 al ordinii de zi , Proiect de hotărâre privind mandatarea primarului comunei Orlat ca reprezentant al comunei Orlat în Adunarea Generală a Asociaţiei de Dezvoltare Intercomunitară “ECO” Sibiu să voteze ,, împotriva'' solicitării S.C. TRACON S.R.L. de modificare a tarifului de depozitare.

Se supune la vot proiectul de hotărâre.

Cu 13 voturi pentru , Consiliul Local al Comunei Orlat aprobă mandatarea primarului comunei Orlat ca reprezentant al comunei Orlat în Adunarea Generală a Asociaţiei de Dezvoltare Intercomunitară “ECO” Sibiu să voteze ,, împotriva'' solicitării S.C. TRACON S.R.L. de modificare a tarifului de depozitare.

Se dă citire punctului 10 al ordinii de zi, Proiect de hotărâre privind aprobarea ”Regulamentului de instituire şi administrare a taxei speciale de salubrizare în Comuna Orlat, Judeţul Sibiu”

Dl Primar menţionează faptul că indicele de generare a deşeurilor a crescut deoarece nu se face colectare selectivă aşa cum trebuie. Mai spune ca se vor face controale pentru a se vedea daca gunoiul este colectat selectiv.

Dl consilier Popa Ciprian spune că problema este şi la hartie si carton nu doar la plastic.

Domnul Primar spune că este nevoie de implicare din partea tuturor.

Dl consilier Milea intreaba daca pentru reciclabil se intorc bani pentru ca ei primesc foarte multi bani pentru deseurile reciclabile.

Dl Primar spune ca se va verifica acest lucru.

Consiliul Local al Comunei Orlat aprobă cu 13 voturi pentru , ”Regulamentul de instituire şi administrare a taxei speciale de salubrizare în Comuna Orlat, Judeţul Sibiu”

Se trece la urmatorul punct , Proiect de hotărâre privind modificarea Hotărârii Consiliului Local al Comunei Orlat Nr. 86 / 2021 privind stabilirea impozitelor şi taxelor locale pentru anul 2022.

Dl Primar spune ca potrivit ridicarilor din ultima perioada s-a consatat ca la nivelul comunei este un indice de generare cu mult mai mare decat cel anterior ceea ce duce la majorarea taxei de salubritate. Mai spune ca cea mai mare cantitate de gunoi se colecteaza din localitatile de la marginea oraselor. Avem o restanta la gunoi in jur de 85 mii lei , toate persoanele sunt evidentiate dar mai sunt restante.

Mai spune ca s-a mai introdus o taxa pentru depozitarea pe domeniul public pentru lucrarile de construire de 2 lei/mp/luna iar cea pentru utilizarea domeniului public in scop comercial este de 5 lei/mp/zi.

Domnul consilier Milea intreaba cine va face verificarea?

Domnul consilier Muntean Petru este de părere că cei care construiesc ar trebui lasati o luna , doua gratis iar cei care ocupa cu anii sa plateasca.

Domnul consilier Popa Ciprian spune ca vor fi discutii intre oameni.

Dl Primar spune ca in viitor se vor face solicitari din partea firmelor straine.

Dl consilier Gâţă spună că ţinta este firma străină dar trebuie aplicat şi la cetăţeni.

Domnul presedinte de şedinţă supune la vot proiectul de hotărâre .

Consiliul Local Orlat , cu 13 voturi pentru , aprobă modificarea Hotărârii Consiliului Local al Comunei Orlat Nr. 86 / 2021 privind stabilirea impozitelor şi taxelor locale pentru anul 2022.

Dl primar intreabă : şi cu utilajele agricole cum rămâne?

Dl Viceprimar menţionează faptul că trebuie să ţinem cont că suntem la Orlat.

Se trece la punctul 12 al ordinii de zi, Proiect de hotărâre privind aprobarea modificării organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală

Dna secretar general menţionează faptul ca s-a propus modificarea organigramei pentru postul de guard. Acesta a fost vacant, s-a organizat concurs şi incepand cu 5 ianuarie s-a angajat o persoana pe postul de guard cu jumatate de norma.

Se trece la punctul 13 al ordinii de zi, Raport privind activitatea desfăşurată de către asistenţii personali ai persoanelor cu handicap pe semestrul II anul 2021

Raportul privind activitatea desfăşurată de către asistenţii personali ai persoanelor cu handicap pe semestrul II anul 2021 este însusit de catre Consiliul Local Orlat fara obiectii.

Se trece la punctul 14 al ordinii de zi, Raport privind modul de soluţionare a petiţiilor pe semestrul II anul 2021

Raportul privind modul de soluţionare a petiţiilor pe semestrul II anul 2021 este însusit de catre Consiliul Local Orlat fara obiectii.

Se trece la punctul 15, Informare petiţie Bârs Elena

Dl Primar mentioneaza faptul ca doamna dupa fiecare rand de alegeri trimite petitii la Primar, Prefectura, Consiliul Judetean. Din punct de vedere al Primariei acestea sunt clasate pentru ca au acelasi obiect respectiv curatenie raul Orlatel, taiat salcii etc.

Se trece la punctul 16, Informare solicitare Parohia Dobârca

Dl Primar spune că Primaria Dobârca solicită 10 mc lemn constructie. Au depus cerere si la Primaria Cristian şi parerea dansului este ca ce hotarasc cei de la Cristian sa hotaram si noi , ca sa fim unitari.

Mai spune ca noi am alocat bani pentru culte , cultura. Picturile nu se pot face pana la 1,5 m si trebuie rezolvata problema apei de la biserica , ea trebuind scoasa pana in coltul scolii.

Spune de asemenea ca sunt prevazuti bani si pentru festival , daca va fi permis in a doua jumatate a lunii august.

Se trece la punctul 17 Întrebări , interpelări .

Dl consilier Muntean Ioan intreabă : pentru capela ati prins bani ?

Dl Primar raspunde ca nu pentru ca in acesti doi ani au fost restrictii care au limitat numarul de persoane la evenimente private.

Dl consilier Popa Ciprian sesizeaza problema scurgerii de pe str Noua iar dl Primar spune ca nu sunt prinsi bani pentru asta.

Dl consilier Popa spune că a văzut că la Rebegoi s-a rezolvat.

Dl Primar spune ca daca ar fi bani ar face o canalizare de la intersectia cu Poplaca pe ambele parti.

Dl consilier Muntean Ioan este de parere ca ar fi fost buna o descarcare la jumatatea strazii.

Dl consilier Stroia intreaba daca nu se poate pune un limitator la tarcul de gunoi de la Ciontea. De asemena sesizeaza problema stalpilor de lemn.

Dl consilier Albu Nicolae spune ca la biserica de sus s-au facut donatii si roaga consilierii, ca prin sprijinul lor sa amplaseze o cruce mare pe cetate .

Având în vedere că nu mai sunt puncte pe ordinea de zi , se declară şedinţa închisă .

**PREŞEDINTE DE SEDINŢĂ , SECRETAR GENERAL COMUNA ORLAT**

**CONSILIER VULEA MONICA – ELENA**

**MUNTEAN PETRU**